section_heading: Povijest
paragraph_text: Nakon sedam godina ratovanja, Španjolci su bili prisiljeni 1763. Floridu prepustiti Velikoj Britaniji nakon Pariškog sporazuma. Tada je u uporabi bila stara britanska zastava Union Jacka. Za vrijeme Američkog rata za nezavisnost, Španjolci su ratovali zajedno s Francuzima protiv Engleza i 1781. ponovo preuzeli kontrolu nad zapadnim dijelovima Floride a Pariškim mirom iz 1783. vraćena im je u posjed čitava Florida. Nakon dvije godine španjolski kralj Karlo III. odabire novu španjolsku mornaričku i ratnu zastavu. U tom razdoblju Španjolska je postala centralizirana država kao i njezini teritoriji. Koristila se crveno-zlatno-crvena trobojnica s nacionalnim grbom na lijevoj strani sve do 1821. godine.